PARLAMENTUL ROMÂNIEI

CAMERA DEPUTAŢILOR

	           COMISIA JURIDICĂ,

DE DISCIPLINĂ ŞI IMUNITĂŢI
	
	  Bucureşti, 6.10.2004

   Nr. P.L.X-570


R A P O R T

asupra  proiectului de Lege privind aprobarea Ordonanţei Guvernului nr.72/2004

pentru modificarea art.39 din Legea nr. 26 /1990 privind registrul comerţului

                      În conformitate cu prevederile art. 89 din Regulamentul Camerei Deputaţilor, cu modificările  şi completările intervenite prin Hotărârea  Camerei Deputaţilor nr.23/2003, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege privind aprobarea Ordonanţei Guvernului nr. 72/2004 pentru modificarea art. 39 din Legea nr. 26 /1990 privind registrul comerţului,  trimis cu adresa nr. P.L. – X 570 din  22 septembrie  2004, înregistrat sub nr. 31/869 din 22 septembrie  2004.
Potrivit prevederilor art.75 din Constituţia României, republicată, şi ale art.86 alin. 3, pct. 1 din Regulamentul Camerei Deputaţilor, Camera Deputaţilor este Cameră decizională în cazul acestui proiect de lege.

Senatul, în şedinţa din 20 septembrie 2004, a adoptat acest proiect de  lege.

Comisia pentru buget, finanţe şi bănci, cu avizul nr. 531 din 28.09. 2004, a avizat favorabil proiectul de lege.

Comisia pentru administraţie publică, amenajarea teritoriului şi echilibru ecologic, cu avizul nr.26/26023 din 29 septembrie 2004,  a avizat favorabil acest proiect de lege.
Consiliul Legislativ, cu avizul nr.1340 din 12.08.2004, a avizat favorabil proiectul de lege, cu observaţii şi propuneri.

                       Proiectul de lege supus dezbaterii are  ca obiect  de reglementare aprobarea Ordonanţei Guvernului nr.72/2004 pentru modificarea art. 39 din Legea nr. 26/1990 privind registrul comerţului. Prin ordonanţa supusă aprobării se urmăreşte modificarea cadrului legal privind emiterea acordului pentru folosirea, în firma unei societăţi comerciale, a unor denumiri de natură să sugereze sau să împrime persoanei juridice respective caracterul de instituţie publică ori de interes public, naţional sau local. 

Potrivit prevederilor art.60 din Regulamentul Camerei Deputaţilor, membrii comisiei au examinat proiectul de lege menţionat  mai sus, în şedinţa din  6 octombrie 2004.

La lucrările comisiei au participat din partea Secretariatului General al Guvernului, domnii Bebe Tudor, subsecretar de stat şi Tiberiu Tănase,  director adjunct, iar din partea Ministerului Justiţiei, doamna Cristina Ieremia - şef serviciu.

Din numărul total de 23 membri ai Comisiei juridice, de disciplină şi imunităţi au participat la lucrări  19 deputaţi.

                       După dezbateri, membrii Comisiei juridice, de disciplină şi imunităţi, au hotărât, cu majoritate de voturi, ca proiectul de Lege privind aprobarea Ordonanţei Guvernului nr. 72/2004 pentru modificarea art. 39 din Legea nr. 26/1990 privind registrul comerţului, să fie supus spre dezbatere şi adoptare plenului Camerei Deputaţilor, cu amendamentele prezentate în Anexa la prezentul raport.
În raport de obiectul şi conţinutul său, proiectul de lege face parte din categoria legilor ordinare.

                                      PREŞEDINTE, 


                                                              SECRETAR,

                                  Prof. univ. dr. Ion NEAGU                                                                Florin IORDACHE 

Consilier

Dr. Gheorghe Stroe

ANEXA

AMENDAMENTE ADMISE:
	Nr.

Crt.
	Text iniţial
	Text adoptat de comisie şi autorul amendamentului
	Motivare
	Camera Decizională

	1.
	   Articol unic.- Se aprobă Ordonanţa Guvernului nr.72 din 13 august 2004 pentru modificarea art.39 din Legea nr.26/1990 privind registrul comerţului, adoptată în temeiul art.1 pct. I.9 din Legea  nr. 291/2004 privind abilitarea  Guvernului de a emite ordonanţe şi publicată în Monitorul Oficial al României, Partea I, nr.791 din 27 august 2004, cu următoarea modificare şi completare:


	Articol unic.- Se aprobă Ordonanţa Guvernului nr.72 din 13 august 2004 pentru modificarea art.39 din Legea nr.26/1990 privind registrul comerţului, adoptată în temeiul art.1 pct. I.9 din Legea  nr. 291/2004 privind abilitarea  Guvernului de a emite ordonanţe şi publicată în Monitorul Oficial al României, Partea I, nr.791 din 27 august 2004, cu următoarele modificări:

Autor: Comisia juridică


	     Pentru rigoarea textului.
	Camera Deputaţilor

	2.
	     (Text din O.G.72/2004)
Art.I……………………..

Art.39 - (1) Oficiul registrului comerţului va refuza înscrierea unei firme care, fără a introduce elemente de deosebire, poate produce confuzie cu alte firme înregistrate.

(2) Se interzice înscrierea unei firme care conţine cuvintele sau sintagmele academic-ştiinţific, academie, universitate, universitar, şcoală, şcolar, şi/sau derivatele acestora.

(3) Înscrierea unei firme care conţine cuvintele sau sintagmele “naţional, român, institut” şi/sau derivatele acestora ori cuvinte sau sintagme caracteristice autorităţilor şi instituţiilor publice centrale se realizează numai cu acordul Secretariatului General al Guvernului.

…………………………………….

(8) Verificarea disponibilităţii firmei şi a emblemei se face de către oficiul registrului comerţului înainte de întocmirea actelor constitutive sau, după caz, de modificare a firmei şi/sau a emblemei.

……………………………………

	1. La articolul I , alineatele (1), (2), (3) şi (8) ale articolului 39 vor avea următorul cuprins:

 “(1) Oficiul registrului comerţului va refuza înscrierea unei firme care, neintroducând elemente deosebite în raport cu firme deja înregistrate, poate produce confuzie cu acestea.

(2) Se interzice înscrierea unei firme care conţine cuvintele “ştiinţific, academie, academic, universitate, universitar, şcoală, şcolar” sau derivatele acestora.

(3) Înscrierea unei firme care conţine cuvintele  “naţional, român, institut” sau derivatele acestora ori cuvinte sau sintagme caracteristice autorităţilor şi instituţiilor publice centrale se realizează numai cu acordul Secretariatului General al Guvernului.

(8) Verificarea disponibilităţii firmei şi a emblemei se face de către oficiul registrului comerţului înainte de întocmirea actelor constitutive sau, după caz, de modificare a firmei sau a emblemei.”

Autor: deputat Ştefan Cazimir
	    Pentru  rigoarea textului.
	Camera Deputaţilor

	3.
	La articolul II, alineatul (4) va avea următorul cuprins:

(Text din O.G.72/2004)
 Art.II. …………………………….

(3) In cazul  în care firma  conţine cuvintele sau sintagmele academic - ştiinţific, academie, universitate, universitar, şcoală, şcolar şi/sau derivatele acestora, persoana juridică este obligată să îşi modifice în mod corespunzător denumirea firmei în termen de maximum 3 luni de la data intrării în vigoare a prezentei ordonanţe.

 (Textul Senatului)

“(4) În cazul în care autoritatea competentă refuză eliberarea acordului prevăzut la alin.(1), persoana juridică este obligată să-şi  modifice în mod corespunzător denumirea firmei, în termen de maximum 3 luni de la data la care refuzul de emitere a acordului rămâne irevocabil, prin epuizarea căilor de atac prevăzute de lege.” 


	 La articolul II , alineatele (3) şi (4) vor avea următorul cuprins:

“(3) In cazul  în care firma  conţine cuvintele “ştiinţific, academie, academic, universitate, universitar, şcoală, şcolar” sau derivatele acestora, persoana juridică este obligată să îşi modifice în mod corespunzător denumirea firmei în termen de maximum 3 luni de la data intrării în vigoare a prezentei ordonanţe.”

 Autor: deputat Ştefan Cazimir

(4)- Text nemodificat.
	Pentru corelare cu modificările aduse la art. 39 alin 2.
	Camera Deputaţilor

